PROTOKOLL FRA  2.  MØTE I UNIVERSTETSSTYRETS STUDIEKOMITE	
	
TORSDAG 5. JUNI 2003 KL 12 15 – 14 40.

Til stede fra komiteen: Prorektor Anne-Brit Kolstø (fra kl. 13 25), leder, studiedekan Trygve Wyller, TF, nestleder, Studiedekan Per A. Brodal, Med.fak., studiedekan Tom Lindstrøm, MN, Dekan Asbjørn Rødseth, SV, studiedekan Frøydis Hertzberg, UV (til 13 55), professor Gunnar Handal, Fagområdet for universitetspedagogikk, Faglig leder Beatrice Halsaa, SKK, Magnus Worren, Studentparlamentet, Ingrid Stranger-Thorsen, Studentparlamentet, Anette Wilberg, Studentparlamentet, rådgiver Torbjørn Grønner, HF (for Førland)
Sekretariat: avdelingsdirektør Toril Johansson, SFA, seniorrådgiver Kirsti Harg, SFA, Førstekonsulent Bente Ringlund, SFA/Seksjon for studieadministrasjon, seksjonssjef Hélène Ullerø, SFA/Seksjon for internasjonale programmer (sak 5).
Andre: Budsjettsjef Per Heitmann, ØPA (sak 2,5,6), Direktør Einar Vannebo og nestleder Suzanne-Ann Stämpfli, Den internasjonale sommerskolen (sak 5),
Forfall: Studiedekan Mads H. Andenæs, JF, studiedekan Tor Egil Førland, HF, Biblioteksdirektør Jan Erik Røed, UB (observatør) og hans varamedlem. 

0	Godkjenning av dagsorden. 
	Dagsorden ble godkjent. Nestleder ledet møtet under sakene 2, 5 og 6 som ble tatt 	før leder kom fra annet møte.

1.2-03	Redegjørelse for komiteens forretningsorden   
	Rektors brev av 19. mai 2003 var utsendt.
	Vedtak: Tatt til etterretning, dog vil komiteen ha protokollen til kommentar med 	3 dagers frist før endelig godkjenning. 

2.2-03	Orientering om finansieringsmodellen og forhold tilknyttet studiepoengproduksjon og satser for studiepoeng
Orientering ved budsjettsjef Per Heitmann. 
	Vedtak: Orienteringen ble tatt til etterretning. Studiekomiteen ber universitetsdirektøren om at det utarbeides overordnede retningslinjer for hvordan enhetene beregner kostnader/inntekter ved utveksling av undervisningstilbud. 

3.2.-03	Forslag om opprettelse av Mastergrad i selvmordsforebyggende arbeid fra 2004 I
	J.nr. 02/101110 (03/3894)
	Notat fra Det medisinske fakultet av 14. mai 2003 med vedlegg var utsendt.
	Vedtak: Studiekomiteen anbefaler overfor universitetsledelsen at mastergrad i selvmordsforebyggende arbeid opprettes fra vårsemesteret 2004 under forutsetning av at de nødvendige tilleggsmidler innhentes eksternt.
	
4.2.-03Forslag om å dele exfac for musikkprogrammet i to deler à 5 studiepoeng
	J.nr.03/4679
	Notat fra Det historisk-filosofiske fakultet av 15.april 2003 var utsendt.
	Vedtak: Studiekomiteen anbefaler overfor universitetsledelsen ut fra de særskilte forhold som er angitt at exfac gis i to deler à 5 studiepoeng. 

5.2.-3	1. Den internasjonale sommerskole (ISS): studiepoenguttelling
	2. Uttelling i grad for norskemner for utenlandske studenter
	03/5524 (del 1) og 94/1760 (del 2)
	Notat fra ISS av 26. mai 2003 og universitetsdirektørens notat av 28. mai 2003 var utsendt.
Vedtak: 
1. Studiekomiteen anbefaler universitetsledelsen å oppfordre fakultetene til å avgi en faglig vurdering av de ISS kurs som ikke allerede inngår i fakultetenes emneportefølje slik at disse kan gi uttelling i grad dersom de holder tilstrekkelig faglig nivå, herunder at vurderingsordningen er tilfredsstillende. Det forutsettes at kurs som godkjennes for innpassing i grad har et omfang på minimum 5 stp. Det forutsettes videre at studentene vurderes av UiO i forhold til generell studiekompetanse og at den fastsatte forskrift for studier og eksamen følges samt at kvalitetssikringsrutiner blir fulgt. Fakultetene må også ta stilling til hvorvidt de angjeldende kurs skal gi sperre mot andre emner i fakultetets emneportefølje. 
2. Studiekomiteen anbefaler også at inntil 40 godkjente stp fra ISS og de ordinære norskkursene for internasjonale studenter kan inngå som såkalt frie emner samt i emnegrupper godkjent av fakultetene i grad ved UiO. 
3. Studiekomitéen ønsker å bli orientert om den videre utvikling når det gjelder fordelingen av studiepoeng mellom ISS og enhetene, jf sak 2.2.

6.2-03	Kriterier for etablering av tverrfakultære studieprogrammer – og programmet Kjønn, feminisme og likestilling
	03/2741
	Notat av 28.4.2003 fra Senter for kvinne- og kjønnsforskning var utsendt.
	Vedtak: Saken ble diskutert. Det vises til vedtak i sak 2.2.

7.2-03	Privatistgebyr for eksamenskandidater uten opptak til studieprogram eller emne
	J.nr. 94/2550
	Notat fra universitetsdirektøren av 26. mai var utsendt.
Vedtak: Saken legges fram på nytt i neste møte.

8.2-03	Høring - Utkast til forskrift om skikkethetsvurdering i lærer-, helse- og 	sosialfagutdanninger i høgre utdanning
J.nr. 03/4695
Departementets høringsbrev av 30.4.03 samt utkast til forskrift med høringsfrist 18.6.03 var utsendt.
	Kort oppsummering av de innkomne høringsuttalelsene samt forslag til uttalelse fra UiO ble lagt fram i møtet. Flere uttalelser mangler
	Vedtak: Administrasjonen anmodes om å legge fram revidert forslag til uttalelse når alle høringsuttalelser foreligger. Utkastet sendes på sirkulasjon til medlemmene med kort frist. 

9.2.-03	Satsing 2004 
	UFD har til styringsdialogmøtet med UiO 11. juni satt opp et punkt om hvilke satsinger UiO tar sikte på i 2004. Studiedekanene orienterte om planer om nye bachelor- og masterprogram..
	Vedtak: Tatt til etterretning.
	
10.2-03Utfyllende regler til § 3.3.4 i Forskrift om studier og eksamener ved UiO
	J.nr. 03/3281
	Notat fra universitetsdirektøren om særlige behov for visse studier med kullordning 	var utsendt. 
Vedtak: Studiekomitéen anbefaler universitetsledelsen å vedta Særlige regler i Utfyllende regler til § 3.3.4 i Forskrift om studier og eksamener ved Universitetet i Oslo i samsvar med det vedlagte forslag.

11.2-03Utfyllende regler til Forskrift om studier og eksamener ved UiO § 2.2.
	J.nr.03/3281
	Notat fra universitetsdirektøren vedrørende studier som har krav om examen 	facultatum i grad var utsendt.
	Vedtak: Studiekomitéen anbefaler universitetsledelsen å vedta Utfyllende regler til § 2.2 i Forskrift om studier og eksamener ved Universitetet i Oslo i samsvar med det vedlagte forslag.

12.2.-3 Oppfølging av vedtak om ny forskrift om studier og eksamener ved UiO: 	Implementeringsplan. Orienteringsnotat var utsendt.
	Vedtak: Tatt til etterretning.

13.2.-03Møteplan for høstsemesteret 2003
	Utkast til møteplan for høstsemesteret forelå.
	Vedtak: Studiekomiteen fastsetter følgende møter høsten 2003: 
	29.8., 	19.9., 10.10., 31.10., 21.11. og 12.12. Alle møter fra kl 12.15.

14.2.-03Eventuelt
	Det var ingen saker til eventuelt.

Toril Johansson
avdelingsdirektør
					Kirsti Harg
					sekretær
.